Deran Sarafian

Deran Sarafian (s. 17. tammikuuta 1958 Los Angeles, Kalifornia, Yhdysvallat) on yhdysvaltalainen ohjaaja ja tuottaja. Sarafian aloitti uransa elokuvaohjaajana 1980-luvun lopulla, kunnes siirtyi televisio-ohjaajaksi 1990-luvun lopulla. Hän on saanut kaksi Emmy-ehdokkuutta ohjaustyöstään televisiosarjassa House.

Sarafian ohjasi elokuvia kuten Uhka avaruudesta, Lupa tappaa, Kaksi sormea liipaisimella ja Terminal velocity – vapaa pudotus. Televisiossa ohjaamisen hän aloitti rikossarjassa Nash Bridges. Sittemmin Sarafian on ohjannut sarjoja, kuten Buffy, vampyyrintappaja, Unelmien saari, Todistettavasti syyllinen, C.S.I. Miami, C.S.I. New York ja Donnellyn mafiaveljet.

Sarafian on ohjaaja Richard Sarafianin poika. Isänsä kautta hänellä on armenialaiset sukujuuret.

Lähteet

Yhdysvaltalaiset elokuvaohjaajat
Yhdysvaltalaiset televisio-ohjaajat
Vuonna 1958 syntyneet
Elävät henkilöt